Temeljem članka 81. Poslovnika Gradskog vijeća Grada Pregrade, mi sljedeći vijećnice i vijećnici Gradskog vijeća:

1. Tajana Broz \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
2. Stjepan Hršak \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
3. Stjepan Javornik \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
4. Josip Krušlin \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
5. Stjepan Miklaužić \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
6. Marko Vešligaj \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**TRAŽIMO**

od Gradonačelnice Grada Pregrade

1. **Izvješće o statusu pripremljenosti za pretpristupne, strukturne i kohezijske EU fondove te projekte Vlade RH**

# Obrazloženje

**A.d. 1.** Prvog srpnja 2013. godine Republika Hrvatska postaje 28. članica Europske Unije. S ulaskom u EU postaju nam dostupna sredstva iz strukturnih i kohezijskih fondova u iznosima od oko jedne milijarde eura godišnje. Svi projekti koji se planiraju realizirati/financirati u budućnosti morat će biti u skladu sa Županijskom razvojnom strategijom i uneseni u regionalnu bazu projekata, a regionalni koordinatori će ih ovisno o važnosti, prema određenim kriterijima "dizati" na nacionalnu razinu. Za strukturne i kohezijske EU fondove konkurirat će velik broj projekata, a prednost će imati oni projekti koji su spremni za provedbu dok će rokovi početi teći odmah od ulaska u EU. Iz tog razloga tražimo da nas detaljno informirate o projektima na kojima radite i u kojem su statusu.

Do ulaska u EU kao Grad se možemo kandidirati za pretpristupne fondove, a natječaji za njih završavaju u rujnu ove godine. Kandidiranje za pretpristupne fondove iznimno je važno iz razloga što nas uči proaktivnom pristupu razvoju, projektnom razmišljanju, odgovornom upravljanju resursima te služi kao dobra priprema za strukturne i kohezijske fondove. Iz tog razloga tražimo da nas Gradonačelnica izvijesti o dosadašnjem radu po pitanju pretpristupnih fondovima, koje projekti su kandidirani te koje planove imaju do kraja godine.

Također, Vlada RH je putem raznih ministarstava raspisala cijeli niz natječaja koji mogu pomoći Pregradi u razvoju. Tako je, primjerice, Ministarstvo poduzetništva i obrta raspisalo natječaj „Poduzetnička zona“ koje, između ostaloga, nudi mogućnost financiranja projekata unaprjeđivanja gospodarskih zona u iznosu do četiri milijuna kuna. Aktualni su i projekti koji se orijentiraju na energetsku učinkovitost javnih zgrada. Molimo da nas izvijestite o postupanjima po toj temi.

Vezano na zahtjev za uvrštavanjem točke dnevnog reda, podsjećamo da smo već jedan zahtjev uputili 26. travnja s dvije točke dnevnog reda te Vas molimo da što prije sazovete sjednicu Gradskog vijeća.

S poštovanjem,

Klub vijećnica i vijećnika SDP-a, ZS-a i A-HSS-a